זלמן סורוצקין

הרב סורוצקין (רביעי משמאל) בעת הכתרת הרב מישיקובסקי לרב היישוב כפר חסידים, 1949
הרב זלמן סורוצקין (בכתיב יידישאי: סאראטשקין; ידוע בכינויי: הרב מלוצק; תר"מ, 1880 – ט' בתמוז תשכ"ו, 27 ביוני 1966) היה אב"ד לוצק באוקראינה לפני השואה, כיהן כיושב ראש מועצת גדולי התורה, מראשי ועד הישיבות והחינוך העצמאי.

==ביוגרפיה==
נולד בזחרינו בפלך מוהילב שבאימפריה הרוסית (ברוסיה המודרנית), בנו של הרב בן ציון סורוצקין שהיה רב העיירה ולרבנית חינע סורוצ'קין לבית sherin. למד בישיבת סלובודקה, בישיבת וולוז'ין ובישיבת טלז. בשנת תרס"ה נשא לאשה את שרה מרים, בתו של הרב אליעזר גורדון מטלז.<ref></ref> 

בשנת תר"ע התמנה לרב בוורונוב ובשנת תרע"ב עבר להיות הרב של ז'טל (עיירת הולדתו של החפץ חיים). בימי מלחמת העולם הראשונה נמלט למינסק, בה עמד בראש הוועד לפליטי המלחמה במינסק. בשנת 1918 שב לז'טל. היה בין מקימי ועד הישיבות בווילנה. בשנת תרפ"ט נבחר לרב ראשי של לוצק וחבל ווהלין, במקומו של הרב יחיאל יצחק רפופורט.<ref></ref> 

הרב סורוצקין היה מראשי אגודת ישראל באירופה. בין השאר עמד בראש רשימת רשימה מטעמה לסנאט הפולני. לצד הרב אהרון לוין והרב מאיר שפירא, היה חבר בוועדה מטעם משרד הדתות הפולני, אשר אישרה מינויי רבני קהילות ברחבי פולין.<ref>דוד אברהם מנדלבוים, ישיבת חכמי לובלין ב, בני ברק תשנ"ד, עמ' כא</ref> 

בספר "אהלי שם" הוא מתואר: "הרב המצוין הזה הוא בעל כשרון נעלה, ולבד גדלו בתורה הוא גם שלם במדעים, עמד בניסיון וקיבל תעודה על ידיעת הלמודים מכל מחלקות הגימנזיום, ויש לו הרשות להיבחר גם לרב רשמי בכל מרחבי ארץ רוסיא, והוא גם דרשן מפואר, הוגה דעות, ולוקח את לבב שומעיו.

בשנת ת"ש, עם התפתחות מלחמת העולם השנייה, נמלט מפולין ועלה לארץ ישראל.<ref></ref> היה בין מקימיה מחדש של היהדות החרדית בארץ ישראל לאחר השואה.

כיהן כסגן יושב ראש מועצת גדולי התורה, ולאחר פטירת הרב איסר זלמן מלצר ב-1954 היה ליושב ראש המועצה עד לפטירתו ב-1966. כמו כן כיהן כיושב ראש החינוך העצמאי בארץ ישראל, והקים מחדש בשנת תש"א (1941) את ועד הישיבות בארץ ישראל.

פרסם ספרים רבים אשר המפורסם מביניהם הוא "אזניים לתורה" (חמישה חלקים) על התורה. בהקדמתו לספר בראשית מגולל המחבר את נדודיו, את קורבנות השואה מקרב קרובי משפחתו ועל אופן הספר ויצירתו. הספר יצא לאחרונה במהדורתו האחת עשרה על ידי "מכון הדעה והדיבור". בשנת תשי"ב זכה בפרס הרב קוק לספרות תורנית.

הרב זלמן סורוצקין נפטר בירושלים בט' בתמוז תשכ"ו ונקבר בחלקת הרבנים בהר המנוחות.

על שמו נקרא רחובה הראשי של השכונה החרדית אונסדורף בצפון ירושלים.

==משפחתו==
אחיו הם:
* הרב יואל סורוצ'קין 
* רחל וולקין, נישאה לרב אהרון וולקין

בניו הם:
* הרב אלחנן סורוצקין – אב"ד זלודק ומראשי החינוך העצמאי
* הרב ברוך סורוצקין – ראש ישיבת טלז בקליבלנד
* הרב אליעזר סורוצקין – מקימה של קריית יערים-טלז סטון
* הרב ישראל סורוצקין – אב"ד בפתח תקווה וחתנו של רבי ראובן כץ<ref>, עמ' 10</ref>
* בן ציון סורוצקין – גזבר קק"ל וחתנו של הרב מאיר סגל שהיה רב בית המדרש המרכזי בחיפה
** בנו של בן ציון הוא הרב אליעזר סורוצקין, מנכ"ל החינוך העצמאי ולב לאחים.

==מספריו==
* הדעה והדיבור (3 חלקים) - דרשות, ורשה תרצ"ז, ירושלים תשכ"ב-תשכ"ה
* הגדה של פסח עם פירוש השיר והשבח
* מגילת אסתר עם פירוש חוט של חסד
* חמשה חומשי תורה עם פירוש אזנים לתורה
* תהילים עם פירוש אזנים לתורה
* מאזנים למשפט - שאלות ותשובות

==לקריאה נוספת==
* מנחם פינס, בין הדעה לדבור: מסע חייו של 'הרב מלוצק' רבי זלמן סורוצקין..., קריית יערים: הדעה והדבור, תשפ"א

==קישורים חיצוניים==

* 
* [http://www.hebrewbooks.org/pdfpager.aspx?req=25472&pgnum=10 הגאון ר' זלמן סורוצקין שליט"א], "קול סיני", טבת תשכ"ג, עמודים 94–95.
* [http://www.hebrewbooks.org/pdfpager.aspx?req=13314&pgnum=68 הרב ר' זלמן סורוצקין ז"ל], "אור המזרח", תשרי-כסלו תשכ"ז, עמוד 62.

=== ספריו ===
* 
* 
* 
* 
* 
* 

==הערות שוליים==

קטגוריה:חברי מועצת גדולי התורה של אגודת ישראל
קטגוריה:רבנים חרדים ישראלים
קטגוריה:זוכי פרס הרב קוק
קטגוריה:משפחת סורוצקין
קטגוריה:לוצק: רבנים
קטגוריה:יהודים הקבורים בהר המנוחות
קטגוריה:משפחת אליעזר גורדון
קטגוריה:פרשני הגדה של פסח
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת טלז
קטגוריה:פרשני מקרא בעת החדשה
קטגוריה:מחברי ספרי שו"ת
קטגוריה:חברי נשיאות ועד הישיבות
קטגוריה:רבנים חברי פרלמנטים
קטגוריה:יהודים חברי הסנאט של פולין
קטגוריה:אבות בתי דין
קטגוריה:ישראלים שנולדו ב-1881
קטגוריה:ישראלים שנפטרו ב-1966